বৃহস্পতিবার, ২৮ ফেব্রুয়ারী, ২০১৯ (১২:২০)
পশ্চিমা লঘুচাপের কারণে দেশের বিভিন্ন স্থানে যে বৃষ্টি হচ্ছে- তা বৃহস্পতিবার সারাদিন ধরে চলবে বলে জানিয়েছে বাংলাদেশ আবহাওয়া অধিদপ্তর। কক্সবাজার ও দেশের তিন সমুদ্র বন্দরকে তিন নম্বর সতর্ক সংকেত দেখাতে বলা হয়েছে।
এদিকে, রাজধানীসহ সারাদেশে বৃষ্টিপাত হবে। বিশেষ করে দেশের দক্ষিণাঞ্চলে বৃষ্টিপাতের পরিমান বেশি হবে। সন্ধ্যার পরে বৃষ্টির প্রকোপ ধীরে ধীরে কমে যাবে এবং শুক্রবার থেকে আবহাওয়া পরিস্থিতি স্বাভাবিক হবে বলেও জানিয়েছে আবহাওয়া অধিদপ্তর।
এক সতর্কবার্তায় বলা হয়েছে, উত্তর বঙ্গোপসাগর, বাংলাদেশের উপকূলীয় এলাকা এবং সমুদ্র বন্দরগুলোর ওপর দিয়ে ঝড়ো হাওয়া বয়ে যেতে পারে। ফলে উত্তর বঙ্গোপসাগরে যেসব মাছ ধরার নৌকা ও ট্রলার চলাচল করে তাদেরকে পরবর্তী নির্দেশ না দেয়া পর্যন্ত সাবধানে চলাচল করতে বলা হয়েছে।